52. schôdza NR SR - 7.deň - A. dopoludnia
Dátum: 2026-06-03
Poslanec: Ledecký, Vladimír 
Druh vystúpenia: Vystúpenie v rozprave

Vážený pán minister, vážené kolegyne, kolegovia. Mňa stavebný zákon sa v minulosti veľmi týkal, nakoľko som bol starosta v obci, ktorá sa veľmi výrazne rozrastala. Pripravili sme 600 stavebných pozemkov, postavili sme viac ako 100 bytov. Stavebný úrad sme mali pre niekoľko obcí a preto som privítal novelu stavebného zákona, ktorá prišla a samozrejme viac-menej som očakával, že to nebude hladké a keď som chodil po jednotlivých obciach a mestách a som sa ich pýtal, aký aký problém majú so stavebným zákonom, tak hlavný problém bol nejednoznačný výklad stavebného zákona a naozaj každý stavebný úrad, každý starosta si to vysvetľoval, nevysvetľoval. Odborníci, pracovníci na stavebných úradoch mu to vysvetľovali. Zákonom, tak hlavný problém bol nejednoznačný výklad stavebného zákona a naozaj každý stavebný úrad, každý starosta si to vysvetľoval, nevysvetľoval. Odborníci, pracovníci na stavebných úradoch mu to vysvetľovali inak, ako to je vo vedľajšej obci. Tak naozaj tú drobnú prácu si neurobil štát a keď tu kolegyňa hovorila, že ministerstvo je bez viny, lebo to má úrad na starosti pre územné plánovanie, tak to tak celkom nie je, lebo ten úrad to pod niekoho patrí. Takže niekedy v minulosti na okresných úradoch to fungovalo tak, že vždy raz za tri-štyri mesiace si zvolali tých starostov a príslušní pracovníci vysvetlili zmeny zákonov, ktoré sa týkajú jednotlivých obcí, lebo ten starosta každej jednej obce má strašne veľa kompetencií, prichádzajú tí starostovia z rôznych zamestnaní a je jasné, že sa nemôžu orientovať v tom množstve zákonov, ktoré my tu prijímame na tejto schôdzi 200, hej? Takže ako to môže jeden normálny starosta popri svojej práci vnímať a ešte sa v tom orientovať? Takže takáto bola prax na všetkých okresných úradoch, ale potom samozrejme sa zmenila štruktúra na okresných úradoch tak, že ten prednosta ostal len človek, ktorý kontroluje dochádzku. Všetko ide cez odbory. Tie odbory spadajú odborne priamo pod ministerstvá, takže od tejto praxe sa upustilo a naozaj starostovia, primátori a ich pracovníci akoby stratili kontinuitu s tým, čo sa aktuálne pripravuje. A my, keď pripravujeme stavebný zákon a tých stavebných úradoch je naozaj pár stoviek, hej? Ja neviem, možno 200, 300, lebo v našom okrese sú dve pracoviská, dve pracoviská, čo sa týka stavebných úradov, takže na Slovensku ich naozaj nebude tisíce. A preto si myslím, že štát by mal aj po tejto novele záujem stretnúť sa na troch, štyroch, piatich miestach po Slovensku, zvolať si tam pracovníkov stavebných úradov a na ich otázky jasne a konkrétne odpovedať, lebo stavba alebo vydanie stavebného povolenia sa týka všetkých ľudí na Slovensku, lebo každý priemerný občan minimálne raz za život sa venuje nejakej prestavbe alebo výstavbe alebo robí nejakú činnosť v súvislosti so stavebným zákonom. Samotná novela, ktorá teraz prichádza, je vcelku v poriadku. My máme pár pripomienok, takže čakáme, ako sa to celé zmení, ale to, čo hovorila kolegyňa Luščíková o tom vojenskom obvode, tak to naozaj nás všetkých prekvapilo, lebo pravda je taká, že minister obrany Kaliňák minulého týždňa vypustil len kdesi v informáciách, že vznikne opätovne vojenský obvod Javorina a starostka aj s nejakými ľuďmi, ktorých sa to týka z Tvarožnej, išla priamo za ministrom na výjazdové zasadnutie vlády a on jej to potvrdil. Pane Bože, to sa tak robí? My tu máme plány rozvoja, plány rozvoja Slovenska, plány rozvoja regiónu, plány rozvoja jednotlivých obcí. Všetky plány rozvoja počítajú s tým, že budeme v tejto oblasti rozvíjať cestovný ruch a my namiesto toho, aby sme investujeme tam peniaze, máme všetko nastavené tak a potom príde nejaký minister a povie: „Nie, nie je cestovný ruch, to zabudnite, zabudnite na tie investície, čo ste tam dali. My tam ideme vrátiť vojenský obvod.“ Tak sa to, preboha, nikdy nerobí. A keď si kolegyňa hovorila, že ten vojenský obvod, keby mal vzniknúť, že v nejakom obmedzenom rozsahu, v žiadnom rozsahu, v žiadnom rozsahu. NATO v žiadnych dokumentoch nepožaduje od nás, aby vznikol vojenský obvod Javorina, v žiadnych dokumentoch, hej? Nech mi to minister ukáže alebo nech to, keď nemám previerku, tak nech to ukáže ľuďom, ktorí tú previerku majú. Lebo ľudia, s ktorými som sa rozprával a ktorí tú previerku majú a tie dokumenty poznajú, nikde to tam nie je. To je výmysel ministra. Tak my zvýšime rozpočet na, my zvýšime rozpočet na obranu a naozaj, že by sa tam nakupovali a pripravovali veci na tú obranu, tak my ideme tu robiť rôzne nezmysly a jeden z tých nezmyslov je obnovenie obvodu Javorina. My vieme, čo tam tí ruskí vojaci urobili, aké environmentálne záťaže tam nechali. My vieme, že tie majetky zobrali komunisti, niektorým nejaké peniaze vyplatili a o rok na to urobili rýchlo zmenku, čiže tých ľudí, všetkých tých vlastníkov pôdy, obabrali. V 2003 roku tuná tento parlament schvaľoval, že sa im tie pozemky vrátia alebo dostanú náhradu. Do dnešnej doby sa to nestalo a potomkovia boľševikov, ktorí im to zobrali v minulosti, tak teraz im chcú zobrať naspäť ešte aj to, čo im nevrátili. Nonsens. Budem všetkou svojou váhou bojovať za to, aby žiadny vojenský obvod tam nevznikol. Slovensko nepotrebuje nový vojenský obvod, v Javorine nepotrebuje žiadny nový vojenský obvod. Táto vláda sa hrdí tým, ako ona, pardon, táto vláda sa hrdí tým, ako ona je protivojnová, ako ona, ako ona udržuje vzťahy s Ruskom a aké máme priateľské vzťahy a potom predáva najviac, najviac zbraní a nábojov na Ukrajinu a potom ide robiť vojenské obvody. Na čo tie obvody robí Kaliňák, keď hovorí, že priateľské vzťahy s Ruskom máme a ostatní sme partneri v NATO? To je, to je čo? A keď už ide robiť, tak cez diskusiu a parlament a povedať, čo s tým, aby sme peniaze, ktoré dávame do cestovného ruchu a máme ich vyčlenené vo všetkých dokumentoch, čo sa týka európskych fondov, plánu rozvoja a vo všetkých dokumentoch, ktoré sa toho týkajú. Čo s tým? Ako to ideme zmeniť? A v prvom rade, a čo je najdôležitejšie, takáto informácia sa nepúšťa len tak, ale najprv sa informujú ľudia, ktorých sa to týka. Vy ste už zabudli, že o obci, o regióne majú rozhodovať ľudia, ktorí v tom regióne žijú a nie nejaký papaláš v Bratislave? Hrozné. Ďakujem pekne, pán poslanec, na vaše vystúpenie dve faktické, pani poslankyňa Luščíková.